Mama yake Mbithe, Eunice Nziva, alikua hataki kabisa msichana wake ajihusishe na ndondi.

``Nilishangaa sana kwa nini mama yangu alikua hataki nicheze ndondi, mpaka siku moja akaficha nguo zangu za mazoezi,'' anakumbuka Mbithe.

Kutokana na upinzani huo wa mamake, ilibidi Mbithe amjulishe kocha wa kilabu ya Dallas Charles Mukula ambaye alizungumza naye na kumueleza umuhimu wa msichana wake kucheza ndondi.

``Hili ni tatizo kubwa ninalokabiliana nalo. Wazazi wengine wanasema wasichana wao wakicheza ndondi watakua wajeuri na wengine nao wanaogopa mimba za mapema kwa mabinti zao,'' anaeleza Mukula.

``Kama kocha nilienda kwa kina Mbithe nyumbani nikamueleza mamake manufaa ya msichana wake kucheza ndondi kama vile kujikinga dhidi ya majambazi na hata kupata kazi ndiposa akakubali lakini shingo upande.''

Mama Mbithe anatueleza ni kwanini hakutaka msichana wake ajihusishe na ndondi..

``Nilikua nimeona mabondia wengi wamecheza  lakini ndondi haikuwapeleka popote. Hata hiyo ya Mbithe akicheza mara nyingi nililazimika kutoa pesa zangu mwenyewe kumsaidia, sasa nikashindwa hii ndondi ina maana gani.''

Lakini tangu msichana wake Mbithe aandikwe kazi na Jeshi la Kenya mwaka jana mwezi wa nne, mama Mbithe amebadilishwa mtazamo wake wa ndondi.

``Ni furaha kubwa sana hata sijui niseme nini. Sikutarajia siku moja msichana wangu ataandikwa kazi na Jeshi. Nawashukuru sana watu wa Jeshi kwa kumpa Mbithe kazi.

``Naona siku hizi  maisha kwangu yamekua mazuri zaidi kwa sababu tunasaidiana na Mbithe kwa masuala ya kujiendeleza nyumbani. Hata kwa biashara yangu ya saluni ananisaidia kuiendeleza kwani yeye mwenyewe pia anajua sana kazi hii ya saluni.''

Furaha ilioje pia kwa marafiki mabondia wa Mbithe ambao alikua nao kilabu ya Dallas pamoja na kocha wake. Miongoni mwao niliozungumza nao nilipowatembelea wakiwa mazoezini wanasema nao pia wana hamu ya kuingia Jeshi.

``Vile Mbithe amepata kazi kupitia nbondi, tumejua huu mchezo utatupeleka mbali sana hata hisi tupate kazi pia,'' anasema Senewa John, mwanafunzi wa kidato cha nne... \n\nNipe kichwa kizuri cha makala hapo juu.
Bondia Mkenya Veronica Mbithe aliyepitia maisha magumu kuwa mwanajeshi